Goeie nuus: SA komediant nuwe aanbieder van gewilde VSA-geselsprogramTrevor Noah. Foto: Facebook Die geselsprogram het in ’n verklaring op sy webwerf die nuus bekend gemaak. Noah vervang John Stewart wat die program vir 16 jaar aangebied het. Noah het in 2012 sy debuut op Amerikaanse televisie gemaak met ’n verskyning op Jay Leno se The Tonight Show en het ook al op David Letterman se Late Show verskyn. Daarby het hy al verskeie televisieprogramme aangebied waaronder sy eie laataand-geselsprogram Tonight with Trevor Noah. Noah was in Oktober op die voorblad van die Suid-Afrikaanse GQ en daar het ook al artikels oor hom in Rolling Stone, Newsweek en The Wall Street Journal verskyn. Van die plekke waar hy opgetree het sluit in die Hammersmith Apollo in Londen en die Sydney-operahuis in Australië.